open-index/open-wikipedia-markdown huggingface dataset:
Bombarder

mini|desno|300px|B-17, "Leteća tvrđava"
**Bombarderi** su avioni posebne namjene u oružanim sukobima. Razvili su se istovremeno kada i avioni-lovci uoči i tokom Prvog svjetskog rata. Kao prvi bombarderi korišteni su izviđački avioni iz kojih su po potrebi bacane ručne bombe. Kada se uvidjeo učinak na pješadiju, počinje se razmišljati o pravljenju većih bombi za bolji učinak protiv neprijateljske pješadije. Tako već u drugom a djelimično već u prvom svjetskom ratu dolazi do bombardovanja položaja a kasnije, pogotovo u Drugom svjetskom ratu, do sistematskog bombardovanja gradova. 

Današnji bombarderi su specijalizirani za posebne potrebe i posjeduju naoružanje u skladu sa potrebama. Najpoznatije vrste bombi su:
* Konvencionalne bombe, najčešće sa samo jednim punjenjem velike razorne moći.
* Hemijske i biološke bombe, punjene hemijskim i biološkim sredstvima (naprimjer korištene u drugom svjetskom ratu i Vijetnamu, posebno u *Agent Orange*.
* Termonuklearne ili atomske bombe, bombe punjene Plutonijem ili Uranijem, (bačene na Hirošimu i Nagasaki)

Osim bombi, bombarderi mogu nositi i konvencionalne prateće rakete (*Advanced Cruise Missile*). Najpoznatiji bombarderi su: Boeing B-17, Boeing B-29, Boeing B-52 i Tupolev Tu-96.
## Također pogledajte 
* Northrop-Grumman B-2
* Hawker Typhoon
* Hawker Tempest
* Borbeni avioni
## Vanjski linkovi 
* http://www.flightglobal.com/news/articles/speed-bump-usaf-sets-modest-goals-for-new-bomber-214539/

Kategorija:Avijacija
Kategorija:Avioni
Aerodrom Dubrovnik

**Aerodrom Dubrovnik** je jedan od devet aerodroma u Hrvatskoj. Izgrađen je 1936. godine u naselju Gruda u Konavlima. Saobraćaj je zbog Drugog svjetskog rata bio zaustavljen. 1960. godine aerodrom se premjestio na današnju lokaciju, Čilipe. Za vrijeme rata u Hrvatskoj, aerodrom je u potpunosti devastiran, a opljačkana je sva njegova imovina. Rekonstrukcija je trajala do 2006. godine. Generalni direktor je Roko Tolić. Poslije Zagrebačkog aerodroma, treći je aerodrom u Hrvatskoj po broju putnika, a prvi po dužini piste.

## Kompanije i destinacije 
* Aer Lingus (Dublin)
* Austrian Airlines (Beč)
* British Airways (London)
* Clickair (Barcelona)
* Croatia Airlines (Amsterdam, Beč, Frankfurt, London, Osijek, Pariz, Pula, Rim, Split, Tel Aviv, Zagreb, Zürich)
* Darwin Airline (Geneve, Lugano, Zurich)
* Dubrovnik Airline (Belfast)
* Flybe (Birmingham, Exeter)
* Flyglobespan (Edinburg)
* Germanwings (Köln)
* Iberia (Madrid)
* Jetairfly (Bruxelles)
* Lufthansa (München)
* Norwegian Air Shuttle (Bregen, Oslo, Stavanger, Stockholm, Trondheim)
* Thompsonfly (London, Manchester)
* TUIfly (Hanover, Minhen, Stuttgart)

## Reference
## Vanjski linkovi 
* Aerodrom Dubrovnik

Dubrovnik
Kategorija:Građevine u Dubrovniku
Lucia Kimani

**Lucija Kimani Mwahiki-Marčetić** je bosanskohercegovačka atletičarka porijeklom iz Kenije. Trenutno drži četiri državna rekorda u različitim trkačkim dicsiplinama, uključujući maraton. Trenutno živi u Banjoj Luci.

Predstavljala je Bosnu i Hercegovinu na olimpijskim igrama u Pekingu sa osvojenim 42. mjestom uz rezultat 2:35:47, u Londonu nije stigla na cilj, a u Riu je bila 116-ta.

## Reference 
## Vanjski linkovi 
* Profil Lucije Kimani na stranici IAAF-a 

Kategorija:Bosanskohercegovački atletičari
Kategorija:Bosanskohercegovački olimpijci u atletici
Kategorija:Bosanskohercegovački dugoprugaši
Kategorija:Sportisti na SP u atletici (Bosna i Hercegovina)
Kategorija:Atletičari na Ljetnim olimpijskim igrama 2008.
Kategorija:Atletičari na Ljetnim olimpijskim igrama 2012.
Kategorija:Atletičari na Ljetnim olimpijskim igrama 2016.
Kategorija:Biografije, Kajiado
Kategorija:Rođeni 1980.
Kategorija:Sportiskinja godine Bosne i Hercegovine
Kategorija:Živi ljudi
Kajiado

**Kajiado** je grad u Keniji. Nalazi se južno od Nairobija, na putu Nairobi - Arusha. Prema popisu 1999. u gradu je živjelo 8.128 stanovnika. Lokalno stanovništvo je pretežno iz Maasai plemena.

Kajiado je sjedište istoimenog distrikta.
## Historija 
Ime "Kajiado" je nastalo od riječi "Orkejuado", što znači "Dugačka rijeka" na Maasai jeziku. Sezonska rijeka imenovana po gradu teče zapadno od grada.

Prvobitno ime za Kajiado je bilo "Olopurupurana", što znači "okrugla uzvisina."

## Poznate ličnosti 
* Lucija Kimani

## Reference 
Kategorija:Gradovi u Keniji
Aerodrom Grobnik

**Aerodrom Grobnik** jest aerodrom u Hrvatskoj. Bio je riječki aerodrom u vrijeme letenja elisnih aviona u javnom zračnom saobraćaju.

Nakon toga je ostao u funkciji sportskog aerodroma, a naknadno je dograđen sadržajima za održavanje auto-moto utrka. U vlasništvu je Ministarstva odbrane Republike Hrvatske. Uzletno-sletna staza je od asfalta, dužine 1.600 m i širine 30 m.

Prema klasifikaciji ICAO-a ima kodnu oznaku 3C. Staza je neinstrumentalna, predviđena za dnevno letenje. Na aerodromu je stacionisan aeroklub, gdje se i odvija sportsko-rekreacijsko letenje i školovanje.

## Projekti i aktivnosti 
U planu je ulaganje u aerodrom Grobnik s ciljem njegovog aktiviranja u ulozi srednjeg aerodroma za razvoj lokalnih zračnih linija na području Primorsko-goranske i susjednih županija koje gravitiraju Rijeci.

Preduvjet za realizaciju ovoga projekta jest uređenje vlasničkih odnosa, koje sa sadašnjeg vlasnika Ministarstva odbrane Republike Hrvatske treba prenijeti na Primorsko-goranski kanton i zainteresirane jedinice lokalne samouprave.

## Reference 
* Službene stranice Primorsko-goranske županije (dozvola za korištenje sadržaja)

## Reference 
Grobnik
Kategorija:Građevine na Rijeci
Aerodrom Lučko

**Aerodrom Lučko** je aerodrom u Hrvatskoj. Nalazi se 11&nbsp;km od centra Zagreba, u blizini naselja Lučko. Aeroklub Zagreb je službeni operator aerodroma Lučko od 1959. godine.

U periodu između Drugog svjetskog rata i 1959. godine služio je i kao zagrebački aerodrom.

Do 2000. godine postojala je i 94. zrakoplovna baza Lučko *Hrvatskog ratnog zrakoplovstva* koja je prestala postojati, pa 28. eskadrila transportnih helikoptera ulazi u sastav 91. zrakoplovne baze Zagreb-Pleso. Danas su na Lučkom smješteni transportni helikopteri Mil Mi-171Sh.

Na lučkom je i sjedište Zrakoplovne jedinice specijalne policije MUP-a.

## Reference 
## Vanjski linkovi 
* https://web.archive.org/web/20120306191222/http://www.lucko.info/aerodrom-lucko.html

Lučko
Kategorija:Građevine u Zagrebu
Most dr. Franja Tuđmana (Dubrovnik)

mini|300px|Most dr. Franja Tuđmana
**Most dr. Franja Tuđmana** ili **Most Dubrovnik** je most u Hrvatskoj koji povezuje dvije obale zaljeva Rijeke Dubrovačke. 

## Historija izgradnje 
Ideja o izgradnji mosta preko Rijeke Dubrovačke stara je oko 30 godina, a realizacija je počela 1989. izgradnjom prilaznih cesta od naselja Lozica sa zapadne, te dubrovačkog gradskog predjela Nuncijata sa istočne strane. Rat je spriječio dalju gradnju, pa je most završen i pušten u saobraćaj u maju 2002.

## Tehnički podaci 
Most je viseći i sastoji se od dva dijela prednapregntog grednog sklopa sa zapadne strane i glavnog nesimetričnog sklopa s visećom spregnutom gredom na istočnoj strani. Na zapadnoj strani, na prilaznoj cesti izgrađen je vijadukt dužine 66 metara. Dužina mosta je 518 metara.

lijevo|200px|mini|Tabla na zapadnom prilazu mostu
Do izgradnje mosta saobraćaj prema zapadnom ulazu u grad Dubrovnik se odvijao Jadranskom turističkom cestom kroz područje Rijeke dubrovačke, a gradnjom mosta put se skratio za oko 9 km, te na taj način doprinjeo bržem razvoju dubrovačkih prigradskih naselja Lozica, Štikovica, Vrbica, Zaton i Orašac, te naselja općine Dubrovačko primorje.

## Također pogledajte 
* Državni put D8 (Hrvatska)

## Vanjski linkovi 
* O mostu na stranicama izvođača radova - Konstruktor Split 

Kategorija:Mostovi u Hrvatskoj
Kategorija:Dubrovačko-neretvanska županija
Kategorija:Mostovi završeni 2002.
Kategorija:Građevine u Dubrovniku
Amel Mekić

**Amel Mekić** nekadašnji je bosanskohercegovački džudist. Visok je 185&nbsp;cm, a težak 100&nbsp;kg.

Predstavljao je Bosnu i Hercegovinu na Olimpijskim igrama 2008. u Pekingu i 2012. u Londonu, a oba puta nosio je državnu zastavu na otvaranju.

Na Evropskom prvenstvu 2011. u Istanbulu postao je prvak u svojoj kategoriji pobijedivši na putu do zlatne medalje Henka Grola, Ariela Zeevija i Iraklija Cirekidzea.

Osvajač je tri medalje na Mediteranskim igrama: srebra 2013. u Mersinu te bronze u Almeríji 2005. i Pescari 2009, sve tri u kategoriji do 100&nbsp;kg.

## Reference 
## Vanjski linkovi 
* Profil na *judoinside.com*

Kategorija:Rođeni 1981.
Kategorija:Bosanskohercegovački džudisti
Kategorija:Biografije, Sarajevo
Kategorija:Bosanskohercegovački olimpijci
Kategorija:Osvajači srebrne medalje za Bosnu i Hercegovinu na Mediteranskim igrama
Kategorija:Džudisti na Olimpijskim igrama 2012.
Kategorija:Džudisti na Olimpijskim igrama 2008.
Kategorija:Sportista godine Bosne i Hercegovine
Kategorija:Živi ljudi
Kategorija:Sportisti iz Sarajeva
Bosna i Hercegovina na Olimpijskim igrama 2008.

**Bosnu i Hercegovinu na ljetnim olimpijskim igrama 2008. u Pekingu** je predstavljalo pet takmičara. Šesta takmičarka koja je trebala nastupiti na Olimpijskim igrama, dizačica tegova Olivera Jurić, je suspendovana radi korištenja dopinga.

Državnu zastavu na otvaranju igara je nosio džudista (*judoka*) Amel Mekić.

Najzapaženiji rezultat su ostvarili džudista Amel Mekić koji je u četiri nastupa imao dvije pobjede, te atletičarka Lucija Kimani koja je trčeći maraton ostvarila novi rekord Bosne i Hercegovine - 2:35:47.

## Takmičari
U tabeli ispod naveden je broj takmičara koji su predstavljali Bosnu i Hercegovinu na Olimpijskim igrama 2008.

## Atletika
;Trkačke discipline

;Tehničke discipline

## Džudo
## Plivanje
## Streljaštvo
;Muškarci

## Reference
2008
Kategorija:2008. u Bosni i Hercegovini
BiH
Sarajevsko pivo

mini|desno|200px|Limenke sarajevskog piva
**Sarajevsko pivo** je pivo koje proizvodi Sarajevska pivara. Ima 4,9% alkohola i 11,8% ekstrakta i proizvodi se od vode s izvora Sarajevske pivare koja se crpi sa dubine od 300 metara.

Sarajevska pivara d.d. izvozi u Hrvatsku, Sloveniju, Njemačku, Holandija, SAD, Australiju, Austriju, Švedsku, Crnu Goru i  Makedoniju. 

## Također pogledajte 
* Pivo

## Vanjski linkovi 
* Oficijelna stranica Sarajevskog piva  na sajtu Sarajevske pivare d.d.

Kategorija:Pivo
Kategorija:Sarajevo
Nedim Nišić

**Nedim Nišić** je bosanskohercegovački plivač rodom iz Tuzle. Zadnje tri godine živi u SAD-u gdje studira ekonomiju i takmiči se za jedan od tamošnjih univerziteta.

Predstavljao je Bosnu i Hercegovinu na olimpijskim igrama u Pekingu.

## Reference 
Kategorija:Bosanskohercegovački plivači
Kategorija:Biografije, Tuzla
Kategorija:Bosanskohercegovački olimpijci
Kategorija:Plivači na Ljetnim olimpijskim igrama 2008.
Kategorija:Rođeni 1984.
Convair F-102

**Convair F-102 Delta Dagger** projektiran je 1948. iz prototipa XF-92 s krilima trouglastog izgleda (*delta*). Iz različitih stepena projekta izabran je model 8-80 koji ulazi u proizvodnju. Model 8-80 je samo prelazno riješenje do savršenja pravog *Ultimate Interceptor* F-106 Delta Dart (ultimativni presretač-lovac). Prvi prototip poletio je u oktobru 1953, ali već 9 dana kasnije izgubljen je pri padu. Dotad se pokazalo da su njegove mogućnosti daleko udaljene od potreba. Tek poslije ispravki u korijenu projekta (trup izgleda jedne flaše Coca-Cole), u decembru 1954. izlazi novi prototip s oznakom YF-102A. Od aprila 1956. ovaj model pod oznakom F-102A ulazi u službu. Ovi su avioni u SAD-u korišteni za simulaciju borbe protiv MiG-a-21

## Tehnički podaci (F-102A)
## Također pogledajte 
* Dassault Mirage III

## Vanjski linkovi 
* Neslužbena strana *Convaira*

Kategorija:Lovački avioni
Princeza Aura

**Princeza Aura** je kći Minga Nemilosrdnog, Cara Svemira, a pojavljuje se u franšizi Flash Gordon. Odlikuje se uglavnom po svojoj ljubavi za Flasha Gordona, pa se zbog toga ponekad i usprotivi svom ocu, ali mu i pomogne kada je to u njenom interesu. Auru zapravo voli princ Barin, koji se oženio njome kada mu je Ming darovao šumsko kraljevstvo Arboriju.

## Aura u stripovima Alexa Raymonda
### *Na planeti Mongo*
Aura se pojavljuje već u četvrtom sedmičnom stripu prve epizode, *Na planeti Mongo* (*On the Planet Mongo*), prijeteći Mingovoj straži da će i nju morati ubiti ako ubiju Flasha Gordona, a onda skače za njim u „Otvor užasâ“. U sljedećem stripu, nakon što je uspješno naredila zmajevima Monga unutar Otvora da se povuku, Aura zaključava Flasha Gordona u raketni brod kako ne bi ometao Mingovo vjenčanje sa Dale Arden, koje treba da zauvijek odvoji Flasha od Dale. U šestom stripu, Auru hapse i dovode pred Minga, koji je šalje u šestomjesečni egzil u „zemlju leda i snijega i ciče zime“ kako bi služila tamošnjim ženama ratnicima kao običan vojnik u njihovoj armiji. 

## Reference 
Kategorija:Fiktivni likovi
Kategorija:Likovi iz stripova
Hamza Alić

**Hamza Alić** je bosanskohercegovački atletičar, bacač kugle, rodom iz Srebrenice. Lični rekord u bacanju kugle mu je 21,07 m Predstavljao je Bosnu i Hercegovinu na olimpijskim igrama u Pekingu. Osvojio je srebrenu medalju na Evropskom dvoranskom prvenstvu u švedskom Geteborgu. Nakon osvajanja zlatne medalje Zlatana Saračevića, također u bacanju kugle na Evropskom dvoranskom prvenstvu 1980., Alićevo srebro predstavlja jedan od najvećih uspjeha bosanskohercegovačke atletike i bh. sporta uopšte. Trenutno je član *Atletskog kluba Zenica* 

## Takmičarska evidencija
## Reference 
## Vanjski linkovi 
* Profil Hamze Alića na stranici IAAF-a 

Kategorija:Bosanskohercegovački atletičari
Kategorija:Biografije, Srebrenica
Kategorija:Bosanskohercegovački olimpijci u atletici
Kategorija:Bosanskohercegovački bacači kugle
Kategorija:Sportisti na SP u atletici (Bosna i Hercegovina)
Kategorija:Atletičari na Ljetnim olimpijskim igrama 2008.
Kategorija:Atletičari na Ljetnim olimpijskim igrama 2016.
Kategorija:Rođeni 1979.
Kategorija:Osvajači zlatne medalje za Bosnu i Hercegovinu na Mediteranskim igrama
Kategorija:Osvajači srebrne medalje za Bosnu i Hercegovinu na Mediteranskim igrama
Kategorija:Osvajači bronzane medalje za Bosnu i Hercegovinu na Mediteranskim igrama
Kategorija:Živi ljudi
Kategorija:Bosanskohercegovački sportisti 21. vijeka
Olivera Jurić

**Olivera Jurić** je bosanskohercegovačka dizačica tegova rođena u Mostaru. Profesionalnu karijeru u dizanju tegova je počela 2002. godine.

Olivera je bila ostvarila normu za Olimpijske igre u Pekingu 2008, ali je suspendovana radi korištenja dopinga, odnosno nedozvoljenog anaboličkog steroida. Zajedno sa svojim trenerom i ljekarom je suspendovana do 17. maja 2012.

## Također pogledajte 
* Bosna i Hercegovina na Olimpijskim igrama 2008.

## Reference 
Kategorija:Bosanskohercegovački dizači tegova
Kategorija:Biografije, Mostar
Kategorija:Rođeni 1984.
Bastasi

* Bastasi (Banja Luka), naselje u gradu Banjoj Luci
* Bastasi (Bosansko Grahovo), naselje u općini Bosansko Grahovo
* Bastasi (Drvar), naselje u općini Drvar
* Bastasi (Foča, Republika Srpska), naselje u općini Foča (Republika Srpska)
Convair B-36

**Convair B-36 Peacemaker** jest avion pravljen po katalogu potreba Američkog ministarstva odbrane iz 1941. u kojem se navodi potreba za jednim bombarderom koji bi bio u mogućnosti s tovarom od 4,5 tona i polaskom iz SAD-a doći do ciljeva u Evropi. Uz to je bila propisana brzina od 390 km/h i dužina leta od 16.000 km i visina leta od 10.500 m. Ovaj avion s rasponom krila od preko 70 m i njihovom debljinom pri trupu od 1,83 m bio je ogroman za to vrijeme. Debljina od 1,83 m omogućavala je mehaničarima da i u letu dođu do motora. Godine 1943. naručeno je 100 aviona ovog tipa, ali su do prvog leta prošle još 4 godine. Od 1950. pogon je poboljšan i ugrađeni su mlazni umjesto zvjezdastih propelerskih motora.

## Tehnički podaci (B-36J) 
## Također pogledajte 
* Tupoljev Tu-95

## Reference 
## Vanjski linkovi 
* B-36A na stranici Nacionalnog muzeja USAF-a

Kategorija:Avioni Convair
Kategorija:Bombarderi
Nedžad Fazlija

**Nedžad Fazlija** bosanskohercegovački je sportski strijelac rodom iz Ustikoline.

Predstavljao je Bosnu i Hercegovinu na Olimpijskim igrama 1996. u Atlanti, 2000. u Sydneyju, 2004. u Atini, 2008. u Pekingu i 2012. u Londonu.

## Politika 
Na prijevremenim izborima 2007. za načelnika općine Novo Sarajevo bio je kandidat za načelnika kao član SDP-a, osvojivši drugo mjesto.

## Reference 
## Vanjski linkovi 
Kategorija:Rođeni 1968.
Kategorija:Bosanskohercegovački sportski strijelci
Kategorija:Bosanskohercegovački olimpijci
Kategorija:Biografije, Foča
Kategorija:Dobitnici Šestoaprilske nagrade
Kategorija:Živi ljudi
Kategorija:Bosanskohercegovački sportisti 20. vijeka
Kategorija:Bosanskohercegovački sportisti 21. vijeka
Samobor, tvrđava kod Gacka

**Samobor, tvrđava kod Gacka**

Tvrđava Samobor kod Gacka se pominje oktobra 1386. godine. Inače, čitavo područje Gacka pripadalo je Kosačama u razvijenom srednjem vijeku. U navedenom dokumentu koji govori o prodaji konja Prodaša Klapović iz Samobora kod Gacka pojavljuje se kao jemac.

* "Butchus Osrisauich de Semaça de Usora facit manifestum quod ipse vendit unum equm pilli rubei ser Stefano de Lucaris ad carrum ut moris est pro yperperis XXXV ... Prodassa Clapouich plegius et pacatores de vila de Samobor in Gheçcha".

* Izvor: Državni arhiv u Dubrovniku: Serija - Diversa Cancellariae, Sveska - XXVI, Folija - 123.(Datum: 15. oktobar 1386. godine).

Kategorija: Izvori za historiju srednjovjekovne Bosne
FK Rabotnički

**FK Rabotnički** (makedonski: *ФК Работнички*)je nogometni klub iz Skoplja, Makedonije.

## Historija 
Nogometni klub Rabotnički je osnovan 1937. godine, slično sarajevskom nogometnom klubu Željezničaru, kao sportsko udruženje radnika željeznice. Za vrijeme SFRJ Rabotnički se pretežno takmičio u drugoj jugoslavenskoj ligi. Kroz svoju historiju se uvijek nalazio u sjeni gradskog rivala Vardara. Poslije osamostaljenja Makedonije ovaj klub se počinje takmičiti u najboljoj makedonskoj ligi gdje tokom 2000-ih osvaja tri put naslov šampiona.

Rabotnički
Rabotnički
Rabotnički
Autovía A-26

**Autovía A-26** ili **Autovía del Eje Pirenaico** je dugoročni projekt u španske vlade o unapređenju nacionalnog puta N-260, poznatog i kao *Eje Pirenaico*.

Kada bude završen, bit će najsjeverniji istočno-zapadni autoput u Španiji, a povezivat će francusku granicu (blizu Portboua) sa Sabiñánigoom (sjeverni Aragon), prelazeći preko pobrđa južnih Pirineja, te prolazeći kroz relevantne gradove kao što su Figueres, Olot, Ripoll, Puigcerdà ili La Seu d'Urgell.

Trenutno postoje izgrađena samo jedna dionica između Besalúa i Olota. Druga dionice između Figueresa i Besalúa će se uskoro početi graditi. Gradnja treće dionice između Figueresa i Llançà je nedavno odobrena od strane španske vlade.

## Također pogledajte 
* Spisak autopisti i autovía u Španiji
* Spisak primarnih autoputeva u Kataloniji

## Reference 
## Vanjski linkovi 
*Otvaranje dionice Besalú-Argelaguer  
*Vijesti o gradnji dionice Figueres-Llançà
*Pokret protiv gradnje A-26 

A-26
Sulindak

**Sulindak** je lijek iz porodice nesteroidnih antiupalnih lijekova, iz klase arilalkanoičnih kiselina. U SAD i Kanadi proizvodi ga farmaceutska kompanija Merck pod trgovačkim imenom **Clinoril**. Poput drugih lijekova iz ove grupe, koristi se u tretmanu akutnih i hroničnih upalnih stanja. Sulindak je prolijek, deriviran iz sulfinilindena koji se pak u organizmu konvertuje (pretvara) u aktivni lijek. Konkretno, sulindak se konvertuje preko enzima jetre u sulfid koji se izlučuje putem žuči te se reapsorbuje iz crijeva. Smatra se da ovo pomaže da se održi stalan nivo u krvi sa umanjenim neželjenim efektima na probavni sistem.

Neke studije su pokazale da sulindak prouzrokuje relativno manje iritacija na stomak od drugih lijekova iz ove grupe osim lijekova koji spadaju u klasu inhibitora ciklooksigenaze-2. Tačan mehanizam njegovih antiupalnih svojstava još nije potpuno razjašnjen, ali se smatra da djeluje na obje varijante ciklooksigenaze (COX-1 i COX-2) te tako onemogućuje sintetiziranje prostaglandina.

## Doziranje
Uobičajena efektivna doza je 150 do 200&nbsp;mg dva puta dnevno, koju treba uzimati s hranom. Ne bi ga smjeli koristiti pacijenti koji pate od snažnih alergijskih reakcija i imaju urtikariju ili prekomjernu osjetljivost na aspirin i druge nesteroidne antiupalne lijekove. Takvi pacijenti bi trebali koristiti sulindak uz strogi nazdor ljekara. Također se ne preporučuje da ga koriste pacijenti koji pate od peptičnog ulkusa (čira na želucu). Smatra se da sulindak mnogo češće prouzrokuje oštećenja jetre i pankreasa od drugih NSAID lijekova.

## Druge osobine
Sulindak ima, pored antiupalnih svojstava, i mogućnost da smanji rast polipa i predmalignih lezija u crijevima, pogotovo ako je prisutna i adenomatozna polipozija. Oko 85% svih tumora na crijevima je izraženo povišenim nivoom COX-2. Svojim inhibitorskim svojstvima, sulindak kao i drugi NSAID lijekovi, može smanjiti mortalitet uzrokovan crijevnim tumorom. Smatra se da sulindak ima i druga slična antikancerogena svojstva.

Sulindak je efektivan tokolitički lijek te se koristi i u tretmanima prijevremenog porođaja. Sudeći po uputama koje je izdala Walgreens, ovaj lijek možda može uzrokovati i oštećenja fetusa. Zajedno sa još nekim lijekovima iz porodice nesteroidnih antiupalnih lijekova, sulindak se odnedavno testira i u tretmanu Alzheimerove bolesti. Pošto je otkriveno da sulfoksidna funkcionalna grupa može biti reducirana preko metionin sulfoksid reduktaze A (enzima MsrA), proučavaju se i antioksidativna svojstva ovog lijeka.

## Vanjski linkovi
*RxList.com informacije o Sulindaku
*Profil lijeka

## Reference
Kategorija:Nesteroidni antiupalni lijekovi
Kategorija:Karboksilne kiseline
Priče iz bosanskog apsurdistana

**Priče iz bosanskog apsurdistana** je zbirka pjesama bosanskohercegovačkog književnika Hamze Hamzabegovića.

## O autoru 
* Hamza Hamzabegović

## Radnja 
Priče iz bosanskog apsurdistana je zbirka priča čije su radnje smještene u vrijeme pred sami početak i neposredno poslije rata u Bosni. Zadnja priča ulazi u surrealnost.

-Najiskrenije rečeno, to zaista samo tebi kažem, u onoj – sarajmočvari – leže naši problemi. Tu se stočilo najrazličitijih zvjerki i praživotinja, strašnijih nego u bilo kom zoološkom vrtu. U toj močvari su svoja krda oformili svakakvi proždrljivci, raznorazne pohlepne prokletinje, dugorepi dinosauri sa izduženim vratovima i malim glavama sa sitnim mozgovima, a između te krupne divljači slobodno se šetkaju nezasiti lešinari, te razne krvopije. (Strana 94)

## Također pogledajte 
* Bosanskohercegovačka književnost 
* Alfabetski spisak bosanskih djela 

Kategorija:Hamza Hamzabegović
Kategorija:Bosanskohercegovačka djela
Među zlikovcima

**Među zlikovcima** je roman bosanskohercegovačkog književnika Hamze Hamzabegovića.

## O autoru 
*Hamza Hamzabegović

## Radnja 
Objavom ratnog romana Među zlikovcima Hamza Hamzabegović se uvrstio u red modernih bh-pisaca. Među zlikovcima je kompaktna i uzbudljiva romaneskna priča. 

Radnja romana vezana je za sitnog kriminalca Midu Alispahića, koji je pak figura za sebe u literarnom svijetu. Dok glavne ličnosti obično 'plemenitim' ponašanjem kod nas pobuđuju ovo ili ono divljenje, dotle kokošar Mido, pošto se najednom kreće u sferi gdje nastaje zlo i mržnja i gdje nema nikakvog morala, svojim nedoličnim postupcima kod čitaoca izaziva šokantnost. 

Nemila sudbina pak često takve vitlija po dnu ljudskog ponora. Stoga se pred čitaocem, često u horor stilu, odvijaju slike strave i užasa. A rat je vrijeme opakih sotona. U uniformama kao da nisu ljudi već krvoločni demoni koji su se izmigoljili iz nekih svojih mračnih jazbina da stvaraju zlo po ovozemaljskom svijetu. Možda je Mido alias Milili ipak na neki način samo slučajni svjedok svoga vremena u kojem je vrvjelo raznoraznim zlodusima. 

Jedna od apokaliptičnih scena iz ovog romana: 

-Ipak smo oprezno ulazili u naselje pored zgarišta koja su se još dimila, a tu i tamo bi zasjala hrpa žara na laganom povjetarcu. Sokak je bio prekriven građevinskim otpadom kojeg su granate razbacale. Čitav sloj skršenog, prljavog, crvenog krovnog crijepa ležao je na ulici. Uz to je bilo svega i svačega što nije moglo izgorjeti. Gazili smo po tim krhotinama koje su se pod našim đonovima čujno drobile i hrskale da je jezivo paralo po ušima.

Iza ostataka pocrnjelih zidova jedne kuće ležala su četiri ugljenisana tijela. Jedan leš je podsjećao na nedogorjeli panj, onako crn, u ukočenom, polusjedećem položaju. Odijelo mu je izgorjelo, nedostajalo mu je lice, nos, kosa, naravno, a na isturenim i ukočenim badrljcima ruku nije bilo  šaka. 

Nastavili smo glavnom cestom. U selu je bilo pusto i sablasno tiho. (Strana 150) 

## Također pogledajte 
* Bosanskohercegovačka književnost 
* Alfabetski spisak bosanskih djela 

Kategorija:Hamza Hamzabegović
Kategorija:Bosanskohercegovačka djela
Gilgameš koji je tražio besmrtnost

***Gilgameš koji je tražio besmrtnost*** je roman bosanskohercegovačkog književnika Hamze Hamzabegovića.

## Radnja 
Hamza Hamzabegović se bavi i historijom. Kao rezultat tog listanja po knjigama koje se bave prošlošću nastao je roman Gilgameš koji je tražio besmrtnost, zapravo prozna obrada poznatog staromezopotamijskog epa o Gilgamešu, junaku bikove snage, koji je dvije trećine Bog, a jednu čovjek. To je na neki način ironiziranje ljudskog straha od neizbježne smrti. Ovjde se uklapa i Utnapištimova dramtična Priča o potopu svijeta i njegovoj čuvenoj lađi. Na kraju se Gilgameš, uz očajno negodovanje, ipak miri sa činjenicom da i on, junak nenadmašne snage, mora umrijeti pošto u sebi nosi previše ljudskog. Kuda juriš, Gilgameše?! Život kakav ti tražiš, ti ga sigurno nećeš naći. (Strana 149)

## Također pogledajte 
* Bosanskohercegovačka književnost 
* Alfabetski spisak bosanskih djela 

Kategorija:Literatura
Kategorija:Bosanskohercegovačka djela
Bombaški napad u Ahmedabadu 2008.

**Bombaški napad u Ahmedabadu 2008. godine** su bili serija od sedamnaest eksplozija bombi koje su pogodile Ahmedabad, Indija, dana 26. jula 2008. godine, u vremenskom intervalu od sedamdeset minuta. 49 ljudi je ubijeno, a preko 200 ljudi je povrijeđeno. Ahmedabad je kulturno i komercijalno središte države Gujarat i većeg dijela zapadne Indije. Eksplozije nisu bile jake, a bile su slične onima u Bengaluru 2008. godine, koje su se desile samo dan prije.

## Istraga 
## Također pogledajte 
* Spisak terorističkih incidenata, 2008

## Vanjski linkovi 
* Bombaški napad u Ahmedabadu u slikama BBC
* Bombaški napad u Ahmedabadu u slikama Times of India
* Bombaški napad u Ahmedabadu u slikama India Today

## Reference
Kategorija:Ahmedabad
Kategorija:2008. u Indiji
Kategorija:Terorizam u Indiji
Kategorija:Teroristički incidenti u 2008.
Princ Edward, grof od Wessexa

**Princ Edward, grof od Wessexa** (Edward Antony Richard Louis ; rođen 10. marta 1964) je treći sin i najmlađe dijete britanske kraljice Elizabete II i princa Philipa, vojvode od Edinburgha, kao i najmlađi brat kralja Charlesa III. Trenutno je 13. u nasljednom nizu za britansku krunu.

## Mladost 
Princ Edward je rođen u Buckinghamskoj palači 10. marta 1964. godine. Kao i ostali prinčevi njegove generacije, obrazovan je u palači od strane guvernate do sedme godine, nakon čega je upisan u školu. Princ Edward je jedan od samo petero članova britanske kraljevske porodice koji su pohađali univerzitet.
 
Po završetku univerziteta princ Edward se pridružio kraljevskim marincima. Napustio je marince u januaru 1987. godine, pred maturu, i počeo se intenzivnije zanimati za teatar i televiziju. Vodio je vlastitu televizijsku emisiju kao **Edward Windsor** i kasnije kao **Edward Wessex**.

## Brak 
Dana 6. januara 1999. godine princ je objavio svoje zaruke sa Sophie Rhys-Jones. Njihovo vjenčanje je održano 19. juna 1999. godine u dvorcu Windsor. Time je prekinuta tradicija velikih, formalnih kraljevskih vjenčanja obično održavanih ili u Westminsterskoj opatiji ili u katedrali Saint Paul's.

Na dan vjenčanja princ Edward je od majke dobio titulu grofa od Wessexa, čime je također prekršena tradicija. Naime, sinovi britanskog monarha su obično dobijali vojvodske titule. Međutim, titula grofa od Wessexa je imala veliki historijski značaj; posljednja osoba koja ju je nosila bila je kralj Harold II, koji ju je nosio prije nego što je naslijedio kraljevstvo 1066. godine. Edwardova supruga je od njihovog vjenčanja princeza Edward, grofica od Wessexa. Istovremeno je najavljeno da će Edwardu biti data titula vojvode od Edinburgha kada ta titula izumre. Titulu vojvode od Edinburgha trenutno drži Edwardov otac. Ukoliko on umre prije Edwardove majke, njegovu titulu će naslijediti Edwardov najstariji brat, Charles, princ od Velsa, a titula će izumrijeti kada i ako Charles postane kralj.

Također je objavljena želja princa i princeze Edward da njihova djeca ne budu oslovljavana kao prinčevi, iako to zakonski jesu kao potomci monarha u muškoj liniji. Grof i grofica su svoju želju objasnili kao nastojanje da djeci omoguće privatniji život od onoga kojeg žive njihovi rođaci, prinčevi William i Henry od Velsa, i princeze Beatrice i Eugenie od Yorka. Njihova djeca su zato oslovljavana kao djeca grofa; najstariji sin nosi titulu vikonta Severna, ostali sinovi bi bili lordovi, a kćerke ledi. Njihova djeca, James, vikont Severn, i ledi Louise Windsor, međutim, imaju pravo zatražiti da budu oslovljavani kao princ i princeza kada odrastu.

## Kraljevske dužnosti 
Grof i grofica izvršavaju svoje dužnosti članova kraljevske porodice i godišnje primaju 141,000 funti. U posljednje vrijeme počeo je preuzimati dužnosti svoga oca, koji se polako povlači zbog svojih godina.

## Reference 
Kategorija:Windsori
Kategorija:Britanska kraljevska porodica
Kategorija:Britanski prinčevi
Grabovica (Nevesinje)

**Grabovica** je naseljeno mjesto u općini Nevesinje, Bosna i Hercegovina. Prvi put se pominje u izvorima augusta 1429. godine.

## Stanovništvo 
## Reference 
## Literatura 
* ”Pribil Sochicuiç de s Graboeuiza de Neuesigno”. 
* Izvor: Državni arhiv u Dubrovniku, Serija - Diversa Cancellariae, Svezak - XLVI, Folija - 30 verso (Datum: 28. august 1429. godine).

## Vanjski linkovi 
* Zvanični sajt općine Nevesinje

Kategorija:Izvori za historiju srednjovjekovne Bosne
Zlatarići

Zlatarići su goraždanski trgovci koji se mogu pratiti u izvorima tokom 15. vijeka. Pominju se od 1422. godine i vazali su roda Kosače. Teško je znati ko je rodonačelnik ove porodice, ali je najvjerovatnije da je njegovo zanimanje vezano za zanat zlatara.

Prvi imenom poznati predstavnik kod Zlatarića je Ljubisava. Njen suprug nije poznat. Ljubisavini sinovi su Radašin i Radoje Zlatarić. Radašin nije imao nasljednike. Radoje je imao trojicu sinova: Radiča, Radivoja i Radašina Zlatarića.

Početkom 16. vijeka pominje se Nikola Radivojević zvani Zlatarić koji je možda sin Radivoja Zlatarića i pripadnik četvrte generacije Zlatarića.

U popisu Hercegovačkog sandžaka iz 1477. godine pominje se izvjesni Ivan Zlatarić, možda srodnik goraždanskih Zlatarića.

Zlatarići su izvozili u Dubrovnik sirovi vosak, topljeni vosak i kože. Iz Dubrovnika su izvozili tkanine putem kreditnih ugovora. Posluju sa Radišom Dobrićem iz Podborča. Oktobra 1426. Radašin Zlatarić iz Goražda i Radiša Dobrić iz Podborča (*Nos Radassinus Slatarich de Gorasde et Radissa Dobrich de Podboraç*) zadužuju se kod Antonija Butkovića na 408 perpera.  Zlatarići su svoju imovinu deponirali u depozit u Dubrovniku kod dubrovačkog vlastelina Stjepana Zamanjića, kao što to pokazuje dokumenat iz 1424. godine o deponiranju imovine Radašina Zlatarića.

## Reference 
## Literatura 
# Esad Kurtović, Zlatarići – trgovci iz Goražda, Godišnjak ANU BiH XXXIV, Centar za balkanološka ispitivanja 33, Sarajevo 2006, 197-210.

Kategorija: Ekonomija srednjovjekovne Bosne
Kategorija: Goražde
James, vikont Severn

**James, vikont Severn** (James Alexander Philip Theo; rođen 17. decembra 2007) je sin princa Edwarda, grofa od Wessexa, i Sophie, grofice od Wessexa. Vikont Severn je najmlađe unuče kraljice Elizabete II od Ujedinjenog Kraljevstva i princa Philipa, vojvoda od Edinburgha. Trenutno je deseti u nasljednom nizu za britansku krunu. Ako bi naslijedio krunu, vladao bi kao Jakov VIII.

Rođen je carskim rezom u 16 sati i 20 minuta 17. decembra 2007. godine u bolnici Frimley Park. On i njegova majka pušteni su iz bolnice 20. decembra i sljedećeg dana javnosti je obznanjeno njegovo ime. Vikont Severn ima jednu sestru, ledi Louise Windsor, koja je četiri godine starija od njega, i koju je njegovo rođenje (u to vrijeme) pomaklo na deveto mjesto u nasljednom nizu.

Kršten je 19. aprila 2008. godine u privatnoj kapeli u dvorcu Windsor.

*Letters patent* izdat 1917. godine odredio je da će prinčevske titule i oslovljavanje *Kraljevska Visost* nositi sva djeca sinova britanskog monarha. Pošto je James sin sina britanskog monarha, zakonski on je *Njegova Kraljevska Visost* **princ James od Wessexa**. Međutim, po vjenčanju njegovih roditelja objavljena je njihova želja da njihova djeca ne budu oslovljavana kao prinčevi, iako to zakonski jesu. Grof i grofica su svoju želju objasnili kao nastojanje da djeci omoguće privatniji život od onoga kojeg žive njihovi rođaci, prinčevi William i Henry od Velsa, i princeze Beatrice i Eugenie od Yorka. Kao najstariji sin grofa od Wessexa, James nosi njegovu nižu titulu vikonta Severna kao *titre de courtoisie*.

Kategorija:Windsori
Kategorija:Britanska kraljevska porodica
Kategorija:Britanski prinčevi
Convair F-106

**Convair F-106 Delta Dart** ustvari je preimenovani i unaprijeđeni F-102B. 17. juna 1956. F-102B je zvanično preimenovan u F-106 da bi se naglasile razlike u odnosu na F-102. Promijenjen je trup, ulazi za zrak, motor, te je ugrađen radar firme Hughes MA-1. Kad je 26. februara testiran drugi prototip, razočarenje u snagu motora nije se moglo sakriti. Da bi se smanjio gubitak, USAF skraćuje narudžbu od 1000 komada i naručuje samo 350. Prvi primjerci serije F-106A isporučivani su od oktobra 1959. Veliki napori za planiranje i izradu ovog tipa uzimaju se kao obrazloženje za korištenje preko roka trajanja. Nakon skoro 20 godina službe F-106 je 1988. povučen iz upotrebe.

## Tehnički podaci 
## Također pogledajte 
* Dassault Mirage III
* MiG-21

## Vanjski linkovi 
* Neslužbena strana *Convaira*

Kategorija:Lovački avioni
Louise Mountbatten-Windsor

Ledi **Louise Alice Elizabeth Mary Mountbatten-Windsor** (rođena 8. novembra 2003) je kćerka princa Edwarda, grofa od Wessexa, i Sophie, grofice od Wessexa. Ledi Louise je najmlađa od tri unuke kraljice Elizabete II od Ujedinjenog Kraljevstva i princa Philipa, vojvoda od Edinburgha. Trenutno je jedanaesta u nasljednom nizu za britansku krunu, a u trenutku rođenja bila je osma.

## Rođenje 
Rođena je kao nedonošče carskim rezom 8. novembra 2003. godine u bolnici Frimley Park, u koju je njena majka bila hitno dovezena zbog komplikacija pri porodu i u samoj trudnoći, zbog kojih su majka i beba izgubili mnogo krvi. Grofica od Wessexa je prije Louisinog rođenja imala vanmateričnu trudnoću koja je morala biti prekinuta. Louisin otac nije stigao prisustvovati porodu. Puštena je iz bolnice 23. novembra i njeno ime je obznanjeno javnosti 27. novembra.

## Mjesto u nasljednom nizu 
Dana 17. decembra 2007. godine pomaknuta je na deveto mjesto u nasljednom nizu rođenjem brata, Jamesa, vikonta Severna, koji, iako mlađi, ima prednost nad njom zahvaljujući svom spolu. Ona je sama svojim rođenjem pomakla tetku, princezu Anne, čime je nasljedni niz promijenjen po prvi put nakon trinaest godina.

## Titula 
*Letters patent* izdat 1917. godine odredio je da će prinčevske titule i oslovljavanje *Kraljevska Visost* nositi sva djeca sinova britanskog monarha. Pošto je Louise kćerka sina britanskog monarha, zakonski ona je *Njena Kraljevska Visost* **princeza Louise od Wessexa**. Međutim, po vjenčanju njenih roditelja objavljena je njihova želja da njihova djeca ne budu oslovljavana kao prinčevi, iako to zakonski jesu. Grof i grofica su svoju želju objasnili kao nastojanje da djeci omoguće privatniji život od onoga kojeg žive njihovi rođaci, prinčevi William i Henry od Velsa, i princeze Beatrice i Eugenie od Yorka. Umjesto toga, Louise i njen brat su oslovljavani kao djeca grofa.

## Časti 
U junu 2008, u čast posjete njenog oca provinciji Manitoba, po ledi Louise je nazvano jezero.

## Reference 
Kategorija:Britanske princeze
Kategorija:Windsori
Kategorija:Britanska kraljevska porodica
Mileševac

mini|desno|300px|Mileševac
**Mileševac** *(Mileševski)* nalazi se na početku kanjona rijeke Mileševke, na dva kilometra jugoistočno od manastira Mileševa, na mjestu današnjeg naselja Hisardžik. 
Mileševac je bio utvrđenje manastira Mileševa a poznat je kao Crna Stena i Hisardžik. Situiran je na visokoj i strmoj stijeni, a pristupačnog prilaza je samo sa južne strane. Utvrđenje dominira prostranom dolinom rijeke Mileševke. Ima indicija da je u blizini Mileševca bilo i podgrađe, najvjerovatnije na južnoj strani grada gdje su pronađeni ostaci naselja. Mileševac je sastavni dio Polimlja koje je ušlo u sastav srednjovjekovne bosanske države 1373. godine.

## Reference 
## Vanjski linkovi 
Kategorija:Tvrđave u srednjovjekovnoj Bosni
Neighbours from Hell 2: On Vacation

**Neighbours from Hell 2: On Vacation** (bos.*Komšija iz Pakla 2: Na odmoru*) je strategijska igra za PC. U Evropi je izdanje za PC izdato u maju 2004 godine.

## Sinopsis 
Gospodin Rottweiler je krenuo na odmor zajedno sa majkom, djevojkom Olgom i njenim djetetom. Ali ne zna da je sa sobom poveo i slijepog putnika koji će ga spriječavata u normalnim aktivnostima postavljajući mu zamke na brodu i na destinaciji koje gospodin Rottweiler mijenja zbog čudnih stvari koje mu se dešavaju. U novom dijelu Woody ima i tri života, ali se ovog puta mora čuvati i opasne mame gospodina Rottweilera. Gospodin Rottweiler će proputovati Kinu, Indiju, Meksiko i na kraju će završiti u čamcu za spašavanje. Novi nastavak Neighbors from Hell donosi mnogo zanimljivih zamki, muzičke pozadine, različitih destinacija i mnogo zabave.

## Likovi 
* Woody – Glavni lik kojim se upravlja u igri.
* Gospodin Rottweiler (Komšija iz Pakla) - komšija na kojem Woody mora izvoditi trikove.
* Mama - Majka gospodina Rottweilera.
* Olga – Žena u koju se gospodin Rottweiler zaljubio.
* Olgin sin – On je dječak kojeg gospodin Rottweiler pokušava zadovoljiti.
* Mamin pas - Pas koji pazi na majku gospodina Rottweilera.

## Vanjski linkovi 
* Oficijelna web-stranica Neighbors from Hell serijala
* Neighbors from Hell 2 na MobyGamesu 

## Također pogledajte 
* Neighbors from Hell
* Neighbors from Hell 3: In Office

Kategorija:Videoigre
O
Kategorija:Videoigre iz 2004.
Sophie, grofica od Wessexa

**Sophie Rhys-Jones** (fonol. Sofi Ris Džons; Sophie Helen ; rođena 20. januara 1965) je supruga princa Edwarda, grofa od Wessexa, najmlađeg sina britanske kraljice Elizabete II i princa Philipa, vojvode od Edinburgha. Kao takva, ona je britanska princeza, grofica od Wessexa i vikontica Severn.

## Porijeklo 
Rođena je u Oxfordu. Roditelji su joj Christopher Bournes, prodavač automobilskih guma, i Mary Rhys-Jones (r. O'Sullivan), sekretarica irskog porijekla. Grofičina majka umrla je 29. augusta 2005. godine. Drugo ime, Helen, dobila je po očevoj sestri koja je poginula u nesreći pri jahanju više od deset godina prije Sophijinog rođenja.

Sophijin otac je rođak Sophijinog muža u jedanaestom koljenu; kao pretkinju dijele Elizabeth Blount, ljubavnicu engleskog kralja Henrika VIII. Sophie je također potomak francuskog kralja Henrika II.

## Karijera 
Sophie je započela karijeru u odnosima sa javnošću. Godine 1996, nakon što je radila za veliki broj firmi, otvorila je vlastitu agenciju koju je vodila zajedno sa jednim poslovnim partnerom. Grofica je poslije vjenčanja bila optuživana da koristi svoj status za promoviranje svoje firme. Njen suprug je također bio optuživan da koristi svoj status za promoviranje svoje televizijske emisije koju je vodio kao Edward Wessex. Par je nakon ovih optužbi prekinuo svoje karijere i posvetio se dužnostima koje snose kao članovi kraljevske porodice.

## Brak 
Dana 6. januara 1999. godine Sophie se zaručila za princa Edwarda, najmlađeg sina kraljice Elizabete II od Ujedinjenog Kraljevstva i princa Philipa, vojvode od Edinburgha. Vjenčali su se 19. juna 1999. godine u dvorcu Windsor. Time je prekinuta tradicija velikih, formalnih kraljevskih vjenčanja obično održavanih ili u Westminsterskoj opatiji ili u katedrali Saint Paul's.

Na dan vjenčanja kraljica je sinu dala titulu grofa od Wessexa i vikonta Severna (titula vikonta Severna simbolizuje Sophijino velško porijeklo). Ovim vjenčanjem Sophie je postala *Njena kraljevska visost* **princeza Edward, grofica od Wessexa**.

Par ima dvoje djece: Ledi Louise Windsor, rođenu kao nedonošče 8. novembra 2003. godine, i Jamesa, vikonta Severna, rođenog 17. decembra 2007. godine. Iako djeca grofa i grofice imaju pravo na titule princa i princeze, po želji njihovih roditelja te titule se ne koriste. Grofica se oba puta porodila carskim rezom zbog komplikacija u obje trudnoće. Njena prva trudnoća, u decembru 2001. godine, bila je vanmaterična trudnoća koja je morala biti prekinuta.

## Vanjski linkovi 
* Zvanična stranica

## Napomene 
Kategorija:Britanska kraljevska porodica
Kategorija:Britanske princeze
Kategorija:Windsori
Spomeni Pljevalja u srednjem vijeku

**Pomeni Pljevalja u izvorima**

Pljevlja su jedno od najznačajnijih naselja Polimlja u srednjem vijeku.

## 1430 
Neobjavljen dokument Državnog arhiva u Dubrovniku govori o pljevaljskom trgovcu Vuku Petkoviću koji se zadužuje u Dubrovniku kod vlastelina Damjana Sorkočevića na iznos od 20 dukata:

* ”Ego Vochus Petchouich de Pleuglia confiteor quod me et omnia bona mea obligo me dare et soluere ser Damiano Ju. de Sorgo ducati auri viginti usque ad unum mensium proxime futuris”.

* Izvor: Državni arhiv u Dubrovniku, Serija - Debita Notariae, Svezak - XIV, Folija - 405 (Datum: 10. juni 1430. godine). 

## 1500 
Neobjavljeni dokument Državnog arhiva u Dubrovniku govori o Vukelji Božidaroviću knezu iz Pljevalja. Vukelja se zadužuje kod Dubrovčanina Franciska Radana (Radanovića) na iznos od deset dukata.

* „Ego Vucheglia Boxidarouich comes de Pleuglie confiteor quod super me et omnia mea bona obligo me dare et soluere Francisco Radani ducatos auri decem ad voluntatem creditoris. Sub pena etc. Renuntiando etc. Hec autem carta etc. Judex et testis ut supra”.

* Državni arhiv u Dubrovniku: Serija Debita Notariae, Svezak LX, folija 122v; Datum: 5.10. 1500.

Kategorija: Izvori za historiju srednjovjekovne Bosne
Piljužići

* Piljužići (Donji Vakuf), naselje u općini Donji Vakuf.
* Piljužići (Teslić), naselje u općini Teslić.
* Piljužići (Tešanj), naselje u općini Tešanj.
Kovin u Polimlju

**Kovin u Polimlju**

Na području Polimlja koje je ušlo u sastav srednjovjekovne bosanske države 1373. godine nalazi se i utvrđenje Kovin. Pripadala je rodu Kosače. Tvrđava Kovin smještena je na lijevoj obali rijeke Lim, na oko osam kilometara sjeverno od Prijepolja u blizini sela Džurova. Kovin se nalazi na teško pristupačnom kamenitom uzvišenju koje čini nekoliko zaravnjenih platoa na 698m nadmorske visine. Terase su međusobno povezane uklesanim stepenicama. Najveći dio Kovina tako je bio prirodno utvrđen strmim liticama, a normalan pristup bio je sa jugozapadne strane. Na najvišoj terasi je masivna četvorougaona kula, a na terasastim površinama su ostaci manjih objekata i cisterna.  Tvrđava se spominje u poveljama za Stjepana Vukčića Kosaču (1448: castrum Konin; 1454: civitate Chouino cum castris et pertinentiis suis).  

## Reference 
## Literatura 
* Mihailo Dinić, Земље херцега Светога Саве, Глас Српске академије наука и уметности 182, Београд 1940.
* Dušan Spasić, Средњовековни утврђени градови средњег Полимља, Милешевски записи 2, Пријепоље 1997.

Kategorija: Tvrđave u srednjovjekovnoj Bosni
Baekdu

mini|desno|300px|Pogled na Baekdu iz svemira
**Baekdu** je vulkanska planina na granici između Kine i Sjeverne Koreje. To je najviša planina u planinskim lancima Changbai na sjeveru i Baekdudaegan na jugu. Također je najviša planina na Korejskom poluostrvu. Visoka je 2.744 m.

*Baekdu* u prijevodu znači "planina bijele glave".

Na vrhu je kratersko jezero, koje se zove Rajsko jezero.

## Reference 
## Vanjski linkovi 
* https://www.nytimes.com/2016/12/09/science/north-korea-mount-paektu-volcano.html
* "Changbaishan" Global Volcanism Program. (Smithsonian Institution)
** Global Volcanism Program
* Virtual Tour: 360-degree interactive panorama of Mount Paektu (*DPRK 360*, September 2014)
* *The Scenery of Mt. Paektu* at Naenara
* A slide show about Paektusan 
* 

    

Kategorija:Najviši vrhovi država
Kategorija:Planine u Kini
Kategorija:Planine u Sjevernoj Koreji
Kategorija:VEI-6 vulkani
Rajsko jezero

mini|desno|300px|Pogled na jezero
**Rajsko jezero** (kor: 천지, Hanja: 天地 *Čon-ji*; kin. *Tianči*) je kratersko jezero na granici između Kine i Sjeverne Koreje. Nalazi se na planini Baekdu na nadmorskoj visini od 2.189,1 m.

Rajsko jezero je najviše kratersko jezero na svijetu prema Ginisovoj knjizi rekorda. Površina jezera je 9,82&nbsp;km2, dužina 4,85&nbsp;km i širina 3,35&nbsp;km. Prosječna dubina jezera je 213 m, a najveća dubina je 384 m. Preko zime jezero je prekriveno ledom.

Jezero je nastalo nakon erupcije 969 (± 20) godine.

## Čudovište Rajskog jezera 
Mnogi ljudi vjeruju da u jezeru živi čudovište Rajskog jezera.

## Također pogledajte 
* Korejsko poluostrvo

## Reference 
## Vanjski linkovi 
Kategorija:Jezera u Kini
Kategorija:Jezera u Sjevernoj Koreji
Severin

**Severin** je srednjovjekovna tvrđava koja se nalazila u sastavu srednjovjekovne bosanske države, a smještena je kod Priboja na području Polimlja. Tvrđava Severin ripadala je rodu Kosače. Ostaci Severina nalaze se na brdu Međustene, na dva kilometra jugoistočno od današnjeg sela Sjeverina (općina Priboj), na putu Priboj-Rudo. Nalazi se na 742m nadmorske visine. Sjeverna strana grada se vertikalno spušta u kanjon rijeke Sutjeske, lijeve pritoke Lima. Ostale strane su pristupačne a zaštićene su bile suhim rovom. Na najvišemmjestu izgrađena je masivna kružna kula koja sa dva dodatna zida obuhvataju prostor trougaonog oblika. U podnožju tvrđave,nekoliko stotina metara južnije nalazi se nekoliko stećaka. Severin je imao funkciju da kontrolira prolaz kroz usku klisuru rijeke Sutjeske i brani put koji je od Drine i Goražda vodio u pravcu Pljevalja i Prijepolja lijevom stranom rijeke Lima.  Severin se spominje u poveljama za Stjepana Vukčića Kosaču (1444: Seraunsche, castello con contato; 1448: castrum Seruerin; 1454: civitate Severino cum castris et pertinentiis suis).  Jedan podatak iz vremena hercega Stjepana Vukčića, iz kraja januara 1449. govori i o podgrađu Severina - Podseverinu. Tada je u jednoj tužbi optužen Dmitar Vukošić iz Podseverina u Polimlju, čovjek hercega Stjepana Vukčića Kosače (Dmitar Vuchosich qui stat Sub Seuerino in Polimie homo domini chercech Stiepano). 

## Reference 
## Literatura 
* Mihailo Dinić, Земље херцега Светога Саве, Глас Српске академије наука и уметности 182, Београд 1940.
* Dušan Spasić, Средњовековни утврђени градови средњег Полимља, Милешевски записи 2, Пријепоље 1997, 42.

Kategorija:Tvrđave u srednjovjekovnoj Bosni
Gradska tržnica Markale

mini|desno|300px|Ulaz u tržnicu
**Markale** (njem. *Markthalle*) je naziv za gradsku tržnicu u Sarajevu. Markale su proglašene nacionalnim spomenikom Bosne i Hercegovine.

Obližnja zelena pijaca također nosi naziv *Markale*.

## Historija 
lijevo|mini|Gradska tržnica nakon izgradnje
Projekat je izrađen 1894. godine pod imenom "*Markthalle fur Sarajevo*", a zgrada je bila gotova godinu dana kasnije. Projektant zgrade tržnice bio je August Butsch, a izgrađena je u neorenesansnom stilu. Ranije su na zgradi tržnice postojali bočni ulazi, a kada su zatvoreni, probijana su današnja dva ulaza, od kojih je prednje pročelje izgrađeno s tri luka, po uzoru na antičku arhitekturu. U unutrašnjem prostoru, čelično-drvena, rešetkasta konstrukcija svoda, kao i podrumska hladnjača predstavljaju savremenu sliku rješavanja unutrašnjeg prostora. U auli se nalazi sat izrađen u stilu secesije, koji i danas postoji.

## Reference 
## Također pogledajte 
* Masakri na Markalama

## Vanjski linkovi 
* Zvanična stranica KJKP Tržnice Sarajevo

Kategorija:Građevine u Sarajevu
Kategorija:Nacionalni spomenici Bosne i Hercegovine
Kategorija:1895. u arhitekturi
Kategorija:Stari Grad (Sarajevo)
Kategorija:Nacionalni spomenici u Sarajevu